एक खिलाड़ी ने क्रिकेट को हमेशा के लिए बदल दिया. सचिन तेंदुलकर के कारण एक पूरी पीढ़ी ने क्रिकेट खेलना शुरू किया. किशोर महेंद्र सिंह धोनी बल्ले पर MRF लिखकर खेले तो, युवराज सिंह ने सचिन का नंबर GOD के नाम से SAVE कर रखा है और कप्तान विराट कोहली सचिन के कितने बड़े फ़ैन रहे हैं ये बताने की जरूरत नहीं है. मगर सचिन को सचिन बनाया रमाकांत आचरेकर ने. आचरेकर का भारतीय क्रिकेट में किसी से कम योगदान नहीं है. सचिन तेंदुलकर के अलावा विनोद कांबली, प्रवीण आमरे जैसे क्रिकेटर प्रतिभाओं को सींचने और संवारने का काम रमाकांत आचरेकर ने ही किया था.